immanitas aperitur. Ibi itaque inuenitur serpens pre-
dictus, diuini nominis inuocatione peremptus. Vi-
cerunt suffragia orationum, loetalia uenena serpentis.
Tum eiecto serpente, ac puteo mundato, ibi usque in ho-
diernum diem, copia aque, cognoscitur emanare. VIII.
REGRESSVS ERGO VT SVPERIVS DIXIMVS
ad prefatum locum, studuit denuo salubria dogmata
sub regulari tenore quam beatus MACHARIVS aegyp-
tiorum indidit monachis ministrare, atque educatam
in melius plebem, ad celestia gaudia prouocare, anni-
tente sibi monacho FILOMERO nomine, omni sanctitati,
et religioni dedito. Cuius fultus auxilio, celeste
preconium, tam monachis, quam populo annuens, absque di-
latione conferebat.      VIIII.
PER IDEM TEMPVS MATER EIVS COMPERIENS
desiderabilem aduentum uenerabilis filii, ad eum ue-
nire properat, ut tamdiu aspectum eius a se segregatum
tandem ouans cerneret, suisque uotis satisfaceret.
Arrepto itaque itinere, ad eum eo in loco quo uir Dei
positus erat aduenit. Ac ministrorum deposcit affectum,

